**cu privire la aprobarea Regulamentului de organizare a activităților la nivel național în cadrul rețelei europene de servicii de ocupare a forței de muncă**

**------------------------------------------------------------**

În temeiul art. 8 lit. a) din Legea nr. 105/2018 cuprivire la promovarea ocupării forței de muncă și asigurarea de șomaj (Monitorul Oficial al Republicii Moldova, 2018, nr. 295-308, art. 448), cu modificările ulterioare și art. 7 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2018, nr. 252, art. 412), Guvernul HOTĂRĂȘTE:

Prezenta hotărâre transpune art. 3, 6, 9 – 12, 15 – 18, 20 – 27, 30, 34 și Anexa nr. 1, precum și parțial art. 17, 19, 31, 32 din Regulamentul (UE) 2016/589 al Parlamentului European și al Consiliului din 13 aprilie 2016 privind o rețea europeană de servicii de ocupare a forței de muncă (EURES), accesul lucrătorilor la servicii de mobilitate și integrarea mai bună a piețelor forței de muncă și de modificare a Regulamentelor (UE) nr. 492/2011 și (UE) nr. 1296/2013, publicat în Jurnalul Oficial al Uniunii Europene L 107 din 22 aprilie 2016 (CELEX: 32016R0589), așa cum a fost modificat ultima dată prin Regulamentul (UE) 2019/1149 al Parlamentului European și al Consiliului din 20 iunie 2019 de instituire a unei Autorități Europene a Muncii, de modificare a Regulamentului (CE) nr. 883/2004, a Regulamentului (UE) nr. 492/2011 și a Regulamentului (UE) 2016/589 și de abrogare a Deciziei (UE) 2016/344; Decizia de punere în aplicare (UE) 2017/1255 a Comisiei din 11 iulie 2017 privind un model de descriere a sistemelor și procedurilor naționale pentru admiterea organizațiilor ca membri și parteneri EURES (CELEX: 32017D1255); Decizia de punere în aplicare (UE) 2017/1256 a Comisiei din 11 iulie 2017 privind modelele și procedurile necesare pentru schimbul de informații la nivelul Uniunii referitoare la programele naționale de lucru ale rețelei EURES (CELEX: 32017D1256); Decizia de punere în aplicare (UE) 2018/170 a Comisiei din 2 februarie 2018 privind specificațiile detaliate uniforme pentru colectarea și analiza datelor în scopul monitorizării și al evaluării funcționării rețelei EURES (CELEX: 32018D0170); Decizia de punere în aplicare (UE) 2017/1257 a Comisiei din 11 iulie 2017 privind standardele tehnice și formatele necesare pentru un sistem uniform care să permită corelarea locurilor de muncă vacante cu cererile de locuri de muncă și cu CV-urile pe portalul EURES (CELEX: 32017D1257); Decizia de punere în aplicare (UE) 2018/1020 a Comisiei din 18 iulie 2018 privind adoptarea și actualizarea listei de aptitudini, competențe și ocupații din clasificarea europeană în scopul corelării automate prin intermediul platformei IT comune EURES (CELEX: 32018D1020) și art. 1, 5, 6 și parțial art. 2 – 4 din Decizia de punere în aplicare (UE) 2018/1021 a Comisiei din 18 iulie 2018 privind adoptarea unor standarde și formate tehnice necesare pentru funcționarea corelării automate prin intermediul platformei IT comune, utilizând clasificarea europeană și interoperabilitatea între sistemele naționale și clasificarea europeană EURES (CELEX: 32018D1021).

1. Se aprobă Regulamentul de organizare a activităților la nivel național în cadrul rețelei europene de servicii de ocupare a forței de muncă, conform anexei.
2. Controlul asupra executării prezentei hotărâri se pune în sarcina Ministerului Muncii și Protecției Sociale.
3. Prezenta hotărâre intră în vigoare la data intrării în vigoare a Tratatului de aderare a Republicii Moldova la Uniunea Europeană.
4. Până la data de 1 ianuarie 2028, Agenția Națională pentru Ocuparea Forței de Muncă va aproba procedurile administrative interne necesare implementării prevederilor prezentei hotărâri.

Prim-ministru **Dorin RECEAN**

Contrasemnează:

Ministrul muncii și protecției sociale **Alexei BUZU**

Anexă la Hotărârea Guvernului nr.\_\_\_/2025

**REGULAMENT**

**de organizare a activităților la nivel național în cadrul rețelei europene de servicii de ocupare a forței de muncă**

**Capitolul I.   
DISPOZIȚII GENERALE**

1. Regulamentul de organizare a activităților la nivel național în cadrul rețelei europene de servicii de ocupare a forței de muncă (în continuare – Regulament) stabilește cadrul de organizare, cooperare și funcționare a rețelei la nivel național.
2. Rețeaua europeană de servicii de ocupare a forței de muncă (în continuare - EURES) are scopul asistării lucrătorilor în căutarea locurilor de muncă în cadrul Uniunii Europene (în continuare - UE).
3. EURES, la nivel național, contribuie la realizarea următoarelor obiective:
4. facilitarea exercitării dreptului la libera circulație a lucrătorilor;
5. sprijinirea implementării strategiei coordonate în domeniul ocupării forței de muncă, în special în vederea promovării unei forțe de muncă competente, bine instruite și adaptabile;
6. consolidarea funcționării, coeziunii și integrării piețelor forței de muncă, inclusiv la nivel transfrontalier;
7. promovarea mobilității geografice și ocupaționale voluntare, inclusiv în regiunile transfrontaliere, în condiții echitabile și în conformitate cu legislația și practicile naționale și ale UE;
8. facilitarea tranziției către piața muncii, contribuind astfel la atingerea obiectivelor sociale și de ocupare a forței de muncă.
9. În sensul prezentului Regulament se definesc următoarele noțiuni:

*membru EURES* – persoană juridică de drept public sau privat, admisă în cadrul EURES la nivel național, care îndeplinește sarcinile de bază ale acesteia;

*partener EURES* – persoană juridică de drept public sau privat, admisă în cadrul EURES la nivel național, care îndeplinește sarcini parțiale în cadrul acesteia;

*Biroul European de Coordonare* – structură responsabilă de gestionarea, monitorizarea și dezvoltarea EURES la nivelul UE, precum și de asigurarea funcționării eficiente a acesteia;

*Biroul Național de Coordonare* – autoritate desemnată la nivel național, responsabilă de coordonarea și supravegherea activităților EURES la nivel național, precum și de facilitarea colaborării între membrii și partenerii EURES;

*compensare* – schimbul de informații privind locurile de muncă vacante, cererile de locuri de muncă și CV-uri, precum și prelucrarea acestor informații;

*platforma IT comună* – infrastructura informatică și platformele aferente, înființate în vederea realizării compensării și asigurării transparenței;

*grup de coordonare* – structură din cadrul EURES, alcătuită din reprezentanți ai Comisiei Europene, ai Biroului European de Coordonare și ai Birourilor Naționale de Coordonare ale statelor membre, care are rol de a sprijini funcționarea EURES, în special prin elaborarea de orientări și prin facilitarea schimbului de informații și bune practici;

*canal coordonat unic* – serviciu stabilit între punctul de conectare al portalului EURES și punctul de conectare național, care permite transmiterea datelor de la membrii și, după caz, partenerii EURES de la nivel național către portalul EURES, prin intermediul infrastructurii tehnice adecvate;

*tabele de corelare* – tabele de corespondență care pot fi citite electronic și care indică modul în care conceptele dintr-o clasificare se raportează la unul sau mai multe concepte dintr-o altă clasificare, fiind utilizate pentru corelarea automată a informației plasate pe platforma IT comună;

*platformă de servicii ESCO –* site-ul web pus la dispoziție de Comisia Europeană, care oferă acces la clasificarea europeană a aptitudinilor, competențelor, calificărilor și ocupațiilor, precum și la tabelele de corelare prin care codurile din clasificările naționale pentru aptitudini, competențe, calificări și ocupații sunt corelate, conform standardelor și formatelor tehnice ale Biroului European de Coordonare, cu codurile corespunzătoare din clasificarea europeană.

**CAPITOLUL II.  
CADRUL INSTITUȚIONAL**

**Secțiunea 1**

**Biroul Național de Coordonare**

1. Agenția Națională pentru Ocuparea Forței de Muncă (în continuare – Agenția Națională) este desemnată în calitate de Birou Național de Coordonare.
2. Agenția Națională exercită atribuțiile care îi revin în calitate de Birou Național de Coordonare prin intermediul subdiviziunii desemnate prin ordin al directorului Agenției Naționale.
3. Birou Național de Coordonare, în exercitarea rolului său, realizează următoarele atribuții:
4. cooperarea, în implementarea EURES cu Comisia Europeană, cu Autoritatea Europeană a Muncii, cu Birourilor Naționale de Coordonare ale statelor membre și cu alte autorități relevante ale UE;
5. examinarea cererilor de exprimare a interesului de admitere în calitate de membru sau partener EURES, la nivel național (în continuare – cerere), precum și de monitorizarea, revocarea sau suspendarea calității de membru sau partener EURES la nivel național, în conformitate cu procedura stabilită în Capitolul III al prezentului Regulament;
6. informarea Biroului European de Coordonare cu privire la procedura națională de admitere a membrilor și partenerilor EURES la nivel național, la orice modificare a acesteia, precum și cu privire la aplicarea acesteia, prin:
   * 1. furnizarea, conform formatului stabilit de Biroul European de Coordonare, a informațiilor privind criteriile și cerințele aplicabile pentru obținerea calității de membru sau partener EURES la nivel național;
     2. informarea privind membrii și partenerii EURES admiși în conformitate cu procedura națională de admitere, precum și în legătură cu orice refuz de admitere din motive de neconformitate;
     3. informarea cu privire la orice revocare sau suspendare a membrilor sau partenerilor EURES la nivel național și motivele care au stat la bază;
     4. publicarea și actualizarea listei membrilor și partenerilor EURES de la nivel național, precum și a serviciilor furnizate de aceștia, pe pagina web oficială a Agenției Naționale și pe portalul EURES.
   1. organizarea, la nivel național, a activităților aferente EURES, inclusiv asigurarea transferului, prin intermediul canalului coordonat unic, către portalul EURES, a informațiilor privind locurile de muncă vacante, cererile de locuri de muncă și CV-urile, inclusiv cele recepționate de la membrii și partenerii EURES la nivel național;
7. transmiterea către Biroul European de Coordonare a informațiilor privind discrepanțele dintre numărul de locuri de muncă vacante notificate și numărul total de locuri de muncă vacante înregistrate la nivel național;
   1. informarea Biroului European de Coordonare cu privire la politicile naționale privind excluderea anumitor locuri de muncă vacante sau categorii de locuri de muncă vacante din procesul de transmitere a acestora pe portalul EURES, precum și a locurilor de muncă destinate exclusiv cetățenilor unei anumite țări;
8. informarea Biroului European de Coordonare cu privire la ofertele aferente programelor de ucenicie și stagii care includ, în principal, o componentă educațională, fac parte din sistemul național de învățământ sau sunt finanțate din fonduri publice, în cadrul politicilor active pe piața forței de muncă din Republica Moldova;
9. informarea Biroului European de Coordonare cu privire la alte locuri de muncă vacante care sunt integrate în politicile active pentru piața forței de muncă ale Republicii Moldova;
10. adoptarea mecanismelor care permit angajatorilor să opteze pentru nepublicarea pe portalul EURES a unui loc de muncă vacant, cu condiția motivării corespunzătoare a cererii, bazată pe criterii obiective referitoare la aptitudinile și competențele necesare pentru ocuparea postului respectiv.
    1. supravegherea creării și întreținerea infrastructurii tehnice necesare pentru a asigura că datele furnizate de membrii EURES și, după caz, de partenerii EURES la nivel național, respectă standardele și formatele tehnice stabilite de Biroul European de Coordonare și pot fi transmise către portalul EURES printr-un canal coordonat unic;
    2. punerea la dispoziția Biroului European de Coordonare, prin canalul coordonat unic, a tabelelor de corelare și actualizările acestora, în vederea publicării pe platforma de servicii ESCO;
    3. organizarea, la nivel național, a punerii în aplicare a activităților de asistență orizontală furnizate de Biroul European de Coordonare, inclusiv, dacă este cazul, în strânsă colaborare cu acesta și cu Birourile Naționale de Coordonare ale statelor membre, prin:

**7.12.1**. colectarea și validarea informațiilor privind activitățile, serviciile furnizate de către membrii și partenerii EURES de la nivel național;

**7.12.2.** facilitarea desfășurării activităților de instruire și formare legate de activitatea și funcționarea EURES, inclusiv pentru membrii și partenerii EURES la nivel național, organizate de Biroul European de Coordonare, prin asigurarea selecției personalului desemnat să participe la programul comun european de formare și la activitățile de învățare reciprocă;

**7.12.3.** colectarea și analiza informațiilor aferente activităților EURES, inclusiv a datelor privind performanțele în domeniul ocupării forței de muncă și nivelul de satisfacție al beneficiarilor serviciilor EURES;

* + 1. colaborarea cu autoritățile competente în domenii precum securitatea socială și fiscalitatea, precum și publicarea pe portalul EURES a informațiilor referitoare la autoritatea națională responsabilă de prevenirea și combaterea discriminării și de asigurarea egalității;
    2. asigurarea transparenței procedurilor administrative relevante pentru ocuparea forței de muncă și a normelor aplicabile lucrătorilor la angajare;
    3. asigurarea furnizării informațiilor privind accesul la învățământul profesional tehnic în Republica Moldova, precum și a informațiilor privind cadrul național de reglementare și a instrumentelor UE existente în domeniul programelor de ucenicie și stagii;
    4. publicarea informațiilor cu privire la condițiile generale de viață și de muncă în Republica Moldova, la situația generală a lucrătorilor frontalieri și la serviciile de asistență după recrutare și la modalitățile de accesare a acestora, atât în cadrul, cât și în afara EURES;
    5. colaborarea cu Biroul European de Coordonare și cu Birourile Naționale de Coordonare ale statelor membre, cu privire la reclamațiile referitoare la locurile de muncă vacante și recrutările neconforme efectuate prin intermediul EURES,
    6. acordarea asistenței membrilor și partenerilor EURES la nivel național în colaborarea acestora cu omologii lor, inclusiv consiliere privind gestionarea reclamațiilor referitoare la locurile de muncă vacante și recrutările neconforme, precum și sprijin în cooperarea cu autoritățile publice competente;
    7. transmiterea, către Biroul European de Coordonare a rezultatelor procedurilor de soluționare a reclamațiilor, în măsura în care deține informațiile necesare;
    8. colaborarea cu părțile interesate, inclusiv cu partenerii sociali, furnizorii de servicii de orientare și formare profesională, prestatorii de servicii sociale, organizațiile reprezentative ale grupurilor vulnerabile pe piața muncii, precum și cu organizațiile implicate în programe de ucenicie și stagii.
  1. reprezentarea națională în cadrul grupului de coordonare;

1. elaborarea, și, după caz, actualizarea programelor naționale anuale de lucru pentru activitățile EURES conform standardelor și formatelor tehnice stabilite de Biroul European de Coordonare, a p, inclusiv în colaborare cu Biroul European de Coordonare și, după caz, cu Birourile Naționale de Coordonare ale statelor membre. Programele conțin în mod obligatoriul următoarele informații:
2. principalele activități planificate a fi desfășurate în cadrul EURES, la nivel național și, după caz, la nivel transfrontalier;
3. resursele umane și financiare alocate pentru punerea în aplicare a programelor naționale anuale de lucru;
4. modalitățile de monitorizare și evaluare a activităților planificate.
   1. colectarea, analiza și realizarea schimbului de informații necesare pentru pregătirea proiectelor programelor naționale anuale de lucru;
5. participarea la exercițiul de evaluare comună, în cadrul EURES, a proiectelor programelor naționale anuale de lucru, în vederea definitivării acestora;
6. raportarea către Biroul European de Coordonare privind punerea în aplicare a activităților stabilite în programele naționale anuale de lucru;
7. transmiterea către Biroul European de Coordonare, prin intermediul portalului EURES, a datelor colectate în termenele, standardele și formatele tehnice stabilite de acesta;
8. dezvoltarea soluțiilor de tip ghișeu unic, inclusiv digitale, pentru a facilita comunicarea cu lucrătorii și angajatorii privind serviciile și asistența acordată în cadrul EURES;
9. gestionarea, la nivel național, a datelor EURES primite de la membrii și partenerii EURES la nivel național, inclusiv colectarea și verificarea respectării standardelor și formatelor tehnice stabilite de Biroul European de Coordonare, transmiterea acestora către Biroul European de Coordonare, precum și analizarea indicatorilor și adoptarea măsurilor corespunzătoare;
10. asigurarea respectării legislației naționale privind securitatea și protecția datelor cu caracter personal în cadrul funcționării EURES la nivel național, precum și transmiterea către Biroul European de Coordonare a actualizărilor privind măsurile adoptate în acest sens;
11. monitorizarea conexiunilor la portalul EURES, precum și la membrii și partenerii EURES la nivel național, și a intervenției prompte în remedierea oricărei problemă tehnică sau de altă natură apărute în legătură cu conexiunea sau cu datele care urmează a fi transmise către portalul EURES;
12. asigurarea că portalurile și paginile web administrate de membrii și partenerii EURES la nivel național conțin trimitere clară la portalul EURES;
13. acordarea posibilității membrilor EURES și, după caz, a partenerilor EURES la nivel național de a se conecta și transmite datele prin intermediul canalului coordonat unic;
14. notificarea promptă către Biroul European de Coordonare cu privire la orice utilizare neautorizată sau abuzivă a mărcii sau logoului EURES de către terți sau state terțe, de care are cunoștință;
15. desemnarea punctului de contact unic, căruia îi pot fi adresate toate cererile, solicitările și comunicările privind punerea în aplicare a dispozițiilor referitoare la servicii informatice;
16. asigurarea transparenței implementării EURES la nivel național prin publicarea periodică a informațiilor relevante pe pagina sa oficială web și pe portalul EURES;
17. asigurarea respectării principiului egalității de tratament de către membrii și partenerii EURES în furnizarea serviciilor și asistenței destinate lucrătorilor și angajatorilor.
    1. În scopul asigurării implementării și aplicării corespunzătoare a obligațiilor ce îi revin în temeiul prezentului Regulament, Biroul Național de Coordonare este împuternicit să elaboreze și să adopte acte normative interne.
    2. Biroul Național de Coordonare poate exercita și alte atribuții decât cele stabilite în prezentul Regulament, în măsură în care acestea nu contravin atribuțiilor și scopului pentru care a fost desemnat.

**Secțiunea II**

**Membrii și partenerii EURES la nivel național**

1. În calitate de autoritate publică prestatoare de servicii și măsuri de ocupare a forței de muncă în Republica Moldova, Agenția Națională este desemnată în calitate de membru EURES la nivel național.
2. Agenția Națională exercită atribuțiile care îi revin în calitate de membru EURES la nivel național, prin intermediul structurilor teritoriale desemnate prin ordin al directorului Agenției Naționale.
3. În calitate de membru EURES la nivel național, Agenția Națională urmează să îndeplinească toate obligațiile stabilite în Secțiunea II.
4. Statutul de membru sau partener EURES la nivel național poate fi acordat în conformitate cu procedura națională de admitere, stabilită în Capitolul III al prezentului Regulament.
5. Agenția Națională, prin derogare de la punctul 13, nu este supusă procedurii de admitere în calitate de membru și partener EURES la nivel național, stabilite în Capitolul III al prezentului Regulament.
6. Membrii EURES la nivel național au următoarele sarcini:
7. contribuie la oferta de locuri de muncă vacante pe platforma EURES;
8. contribuie la oferta de cereri de locuri de muncă și de CV-uri pe platforma EURES;
9. furnizează servicii de asistență lucrătorilor și angajatorilor, în conformitate cu scopurilor EURES.
10. Partenerii EURES la nivel național realizează cel puțin una dintre sarcinile prevăzute la punctul 15.
11. În exercitarea atribuțiilor lor, membrii și partenerii EURES la nivel național aplică prevederile prezentului Regulament și actele emise de Biroul Național de Coordonare.
12. Membrii EURES și, după caz, partenerii EURES la nivel național realizează următoarele atribuții:
13. furnizarea gratuită a serviciilor de asistență, prin:
    * 1. informarea lucrătorilor și angajatorilor cu privire la portalul EURES, inclusiv în ceea ce privește baza de date a cererilor de locuri de muncă și CV-uri, precum și cu privire la datele de contact ale membrilor și partenerilor EURES;
      2. furnizarea sau direcționarea lucrătorului către informații generale privind condițiile de viață și de muncă din țara de destinație, inclusiv privind procedurile administrative relevante pentru ocuparea forței de muncă și a normelor aplicabile lucrătorilor la angajare, precum și cu privire la accesul la învățământul profesional tehnic, precum și a informațiilor privind cadrul național de reglementare și a instrumentelor UE existente în domeniul programelor de ucenicie și stagii;
      3. acordarea asistenței în redactarea cererilor de locuri de muncă și a CV-urilor, în vederea asigurării conformității acestora cu standardele și formatele tehnice europene, precum și la încărcarea acestora pe portalul EURES;
      4. asistarea lucrătorilor și angajatorilor la înregistrarea pe portalul EURES;
      5. elaborarea, după caz, a unui plan individual de mobilitate pentru lucrător, în scopul facilitării obținerii unui plasament în cadrul UE;
      6. acordarea asistenței suplimentare, complimentar celor stabilite la punctele 18.1.1.–18.1.5., adaptată nevoilor specifice ale lucrătorului, în procesul de căutare a unui loc de muncă;
      7. transmiterea, la cererea lucrătorului sau angajatorului, către autoritățile competente, precum și către autoritatea responsabilă de prevenirea și combaterea discriminării și asigurarea egalității, a solicitărilor de informații privind drepturile la securitatea socială, măsurile active pe piața forței de muncă, impozitele achitate, aspectele aferente contractului de muncă, drepturile de pensie și asigurarea medicală;
      8. furnizarea de informații lucrătorilor și angajatorilor privind situația specifică a lucrătorilor frontalieri și a informațiilor de interes pentru angajatorii.
      9. acordarea asistenței după recrutare lucrătorului sau angajatorului, prin oferirea de informații privind formarea în domeniul comunicării interculturale, cursurile de limbă, sprijin pentru integrare, informații privind oportunitățile de angajare pentru membrii familiei lucrătorului, precum și posibilitățile de obținere a acestei asistențe, atât în cadrul EURES, cât și în afara acesteia.
14. furnizarea, la cererea angajatorului, a informațiilor și îndrumărilor privind oportunitățile de recrutare prin:
    * 1. îndrumarea în formularea condițiilor de ocupare a locurilor de muncă vacante și informarea cu privire la normele specifice privind recrutarea dintr-un alt stat membru;
      2. punerea la dispoziție a informațiilor și acordarea asistenței în elaborarea fișei postului pentru locurile de muncă vacante, în vederea asigurării conformității acesteia cu standardele și formatele tehnice europene;
      3. oferirea asistenței și serviciilor suplimentare față de cele stabilite la punctele 18.2.1.-18.2.2., în concordanță cu necesitățile angajatorului.

**18.3.** informarea clară și transparentă a lucrătorilor și angajatorilor cu privire la serviciile prestate și la orice taxă percepută pentru aceste servicii;

**18.4.** participarea la elaborarea programelor naționale anuale de lucru prin furnizarea informațiilor privind activităților planificate pentru îndeplinirea obligațiilor ce decurg din statutul de membru sau partener EURES la nivel național, datelor privind resursele financiare și umane disponibile;

1. asigurarea alocării resurselor umane adecvate pentru realizarea activităților și sarcinilor asumate în cadrul EURES;
2. raportarea către Biroul Național de Coordonare a datelor privind realizarea activităților și sarcinilor incluse în programul național anual de lucru;
3. asigurarea furnizării către Biroul Național de Coordonare a datelor verificate privind activitățile desfășurate, cu periodicitatea stabilită de acesta și conform standardelor și formatelor tehnice adoptate de Biroul European de Coordonare;
4. respectarea politicilor naționale privind excluderea anumitor locuri de muncă vacante sau categorii de locuri de muncă vacante din procesul de transmitere a acestora pe portalul EURES și informarea Biroului Național de Coordonare cu privire la aplicarea acestor excluderi;
5. respectarea prevederilor legislației privind protecția datelor cu caracter personal și informarea beneficiarilor serviciilor EURES cu privire la drepturile și modalitățile de prelucrare a datelor personale;
6. asigurarea obținerii consimțământului beneficiarilor serviciilor EURES și gestionarea corespunzătoare a acestuia, precum și executarea solicitărilor beneficiarilor privind eliminarea sau modificarea totală sau parțială a datelor puse la dispoziție, ori de restricționarea accesului la datele proprii sau la anumite atribute ale acestora;
7. asigurarea obținerii consimțământului lucrătorilor minori, acesta fiind consemnat împreună cu acordul părinților sau tutorilor legali;
8. desemnarea unuia sau mai multor puncte de contact, prin intermediul cărora lucrătorii și angajatorii pot beneficia de asistență privind compensarea, acces la serviciile de asistență sau ambele;
9. respectarea angajamentului de a înscrie personalul în modulele relevante din programul comun EURES de formare;
10. contribuirea la colectarea informațiilor destinate publicării pe portalul EURES, precum și la schimbul de informații privind deficitul sau surplusul de forță de muncă pe piața națională, a datelor aferente activităților EURES, inclusiv cele privind performanțele în domeniul ocupării forței de muncă și nivelul de satisfacție al beneficiarilor serviciilor EURES;
11. contribuirea la oferta de locuri de muncă vacante și la oferta de cereri de locuri de muncă și de CV-uri pe platforma EURES;

**18.16.** crearea infrastructurii tehnice necesare pentru a se conecta la canalul coordonat unic și asigurarea capacității de a acționa rapid pentru soluționarea oricărei probleme tehnice sau de altă natură care poate apărea în legătură cu conectarea sau cu transmiterea datelor;

* 1. informarea Biroului Național de Coordonare cu privire la serviciile de asistență furnizate lucrătorilor și angajatorilor;

**18.18.** asigurarea furnizării serviciilor prin unul sau mai multe canale ușor accesibile, inclusiv, cel puțin, un portal web accesibil publicului;

**18.19.** asigurarea că portalurile de căutare, paginile web pe care le administrează menționează în mod clar portalul EURES și fac trimitere la acesta;

**18.20**. respectarea principiul egalității de tratament în furnizarea serviciilor și asistenței atât lucrătorilor, cât și angajatorilor, asigurând nediscriminare în procesul de prestare a acestora;

**18.21.** respectarea cerințelor tehnice, formatelor standardizate și a termenilor stabiliți de Biroul European de Cooperare pentru efectuarea schimbului de informații și desfășurarea activităților de compensare, asigurând calitatea, securitatea, integritatea, confidențialitatea și trasabilitatea datelor;

**18.22.** asumarea angajamentului de a utiliza marca și logoul EURES exclusiv în scopul prestării serviciilor și desfășurării activităților aferente EURES;

**18.23.** asigurarea coerenței informațiilor și materialelor promoționale furnizate cu ansamblul activităților de comunicare și cu standardele de calitate ale EURES, precum și cu informațiile transmise de Biroul European de Coordonare.

**18.24.** informarea fără întârziere a Biroului Național de Coordonare cu privire la orice utilizare abuzivă a mărcii sau logoului EURES de către o parte terță sau țări terțe, de care au cunoștință.

**19.** În vederea asigurării implementării EURES la nivel național, pe lângă prevederile stabilite în prezentul Regulament, membrii și partenerii EURES respectă actele adoptate de Biroul Național de Coordonare.

**20.** Membrii și partenerii EURES beneficiază de posibilitatea conectării sistemelor proprii la infrastructura tehnică furnizată de Biroul European de Coordonare.

**21.** Membrii și partenerii EURES pot percepe taxe la furnizarea în mod direct a serviciilor de asistență după recrutare stabilite la pct. **18.1.9**, precum și la furnizarea serviciilor de asistență stabilite la punctul **18.2.** Taxele solicitate nu pot depăși nivelul aplicabil altor servicii comparabile furnizate de către membrii și partenerii EURES;

**22.** Agenția Națională nu percepe taxe pentru serviciile prestate în exercitarea atribuțiilor sale de membru EURES.

**Capitolul III.  
Admiterea membrilor și partenerilor EURES la nivel național**

**Secțiunea I**

**Criteriile de admitere**

1. Persoanele juridice de drept public sau privat, înregistrate în Republica Moldova, pot dobândi calitatea de partener EURES la nivel național, la întrunirea cumulativă a următoarele condiții:
2. au sediul și își desfășoară activitatea pe teritoriul Republicii Moldova;
3. dispun de condiții și dotări necesare (spațiu, personal și echipamente) pentru desfășurarea corespunzătoare a activității pe care intenționează să o îndeplinească, în conformitate cu obligațiile stabilite în Capitolul II, Secțiunea II din prezentul Regulament;
4. dețin un site web sau portal și, după caz, instrumente de tip autoservire sau altele asemenea, prin intermediul cărora persoanele aflate în căutarea unui loc de muncă și/sau angajatorii au acces la serviciile oferite~~, și care asigură în mod vizibil trimitere clară către portalul EURES~~;
5. nu au datorii față de salariați și față de bugetul public național;
6. nu au fost sancționați penal și/sau contravențional, în ultimii 2 ani anterior depunerii cererii de exprimare a interesului de admiterea în cadrul EURES la nivel național, pentru fapte care aduc atingere drepturilor în domeniul muncii;
7. nu au activitatea suspendată și nu se află în proces de insolvabilitate sau lichidare.
8. Persoanele juridice de drept public sau privat, înregistrate în Republica Moldova, pot dobândi calitatea de membru EURES, la întrunirea cumulativă a condițiilor stabilite la punctul 23, precum și a următoarelor:
9. dispun de salariați calificați și/sau cu experiență profesională în domeniul resurselor umane, care cunosc cel puțin o limbă străină de circulație europeană;
10. au prevăzut în actul de constituire ca obiect de activitate „Activități ale agențiilor de plasare a forței de muncă”, cod CAEM 78.10, „Activități de contractare, pe baze temporare, a personalului”, cod CAEM 78.20, sau „Alte servicii de furnizare a forței de muncă”, cod CAEM 78.30.

**Secțiunea II**

**Depunerea și examinarea cererii de exprimare a interesului de admitere în calitate de membru sau partener EURES la nivel național**

1. Persoanele juridice de drept public sau privat, înregistrate în Republica Moldova, care doresc să devină membru sau partener EURES la nivel național, depun o cerere, în format electronic, la adresa de e-mail dedicată a Biroului Național de Coordonare, conform modelului prevăzut în anexă la prezentul Regulament.
2. Solicitanții anexează la cererea de exprimare a interesului de admitere în calitate de membru sau partener EURES următoarele acte:
3. după caz, actele normative în temeiul cărora sunt organizate și funcționează, sau copia actului de constituire și a statutului, semnate de fondator;

**26.2.** extrasul din Registrul de stat, în cazul persoanelor juridice de drept privat;

**26.3.** declarație pe propria răspundere care conține informații privind baza materială, respectiv dotările specifice, echipamentul tehnic și alte dotări, documente privind site-ul web/portalul/instrumentele de tip autoservire sau altele asemenea care urmează a fi utilizate în realizarea obligațiilor conform Capitolului II, Secțiunea II din prezentul Regulament;

**26.4.** documente (confirmare de proprietate, contract locațiune sau comodat etc.) care atestă situația juridică a spațiului în care urmează să își desfășoare activitatea;

**26.5.** certificat eliberat de Serviciul Fiscal de Stat privind lipsa datoriilor față de salariați și față de bugetul public național pentru anul precedent, prin prisma prevederilor art. 129 alin. (13) din Codul fiscal nr. 1163/1997;

**26.6.** cazierul judiciar detaliat și cazierul contravențional al persoanei juridice;

**26.7.** lista persoanelor menționate la punctul 20.1., cu indicarea numărului de identificare de stat a persoanelor (IDNP), în cazul solicitanților pentru admiterea în calitate de membru EURES la nivel național.

1. Cererea se examinează în termen de 30 zile calendaristice, de la data înregistrării acesteia. În cazul în care cererea conține un volum complex de informații sau sunt necesare examinări suplimentare, termenul de examinare poate fi prelungit cu cel mult 60 de zile calendaristice, cu informarea în scris a solicitantului.
2. În cazul în care, la cerere sunt identificate neajunsuri sau nu este anexat unul din documentele prevăzute la punctul 22.1. – 22.7., Biroul Național de Coordonare, în termen de 5 zile lucrătoare de la data înregistrării cererii, notifică solicitatul asupra lacunelor identificate și acordă un termen de 30 zile calendaristice pentru remedierea acestora. În acest caz, termenul de examinare curge de la data remedierii neajunsurilor.
3. În cazul în care neajunsurile nu sunt remediate în termenul stabilit, Biroul Național de Coordonare emite decizia de respingere a solicitării.
4. Cererea se soluționează prin emiterea unei decizii de către Biroul Național de Coordonare privind aprobarea sau respingerea acesteia.
5. Decizia Biroului Național de Coordonare poate fi contestată în instanța de judecată, conform prevederilor Codului administrativ.
6. În cazul deciziei de respingere, persoana juridică de drept public sau privat poate depune repetat dosarul de solicitare pentru a deveni membru sau partener EURES la nivel național, în conformitate cu prezentul Regulament.

**Capitolul IV.  
Monitorizarea, revocarea și readmiterea**

1. Statutul de membru sau partener EURES la nivel național este acordat pe durată nedeterminată și poate fi revocat în cazul în care persoana juridică de drept public sau privat nu mai îndeplinești atribuțiile și condițiilor prevăzute de prezentul Regulament.
2. Membrii și partenerii EURES la nivel național, periodic, dar nu mai rar decât o dată în 2 ani, prezintă Biroului Național de Coordonare documentele prevăzute la punctul 22.1. – 22.7.
3. Biroul Național de Coordonare este abilitat să verifice, o dată la 2 ani, conformarea membrilor și partenerilor EURES la nivel național, prin efectuarea unui control la sediul acestora.
4. În cazul în care, în urma verificării conformării membrilor și partenerilor EURES la nivel național, se constată că una sau mai multe condiții nu mai sunt îndeplinite de persoana juridică de drept public sau privat în cauză, Biroul Național de Coordonare emite decizia de suspendare a calității de membru sau partener EURES la nivel național, pe un termen de 30 zile calendaristice, timp acordat pentru remedierea deficienților.
5. În cazul în care persoana juridică de drept public sau privat nu face dovada remedierii deficienților în termenul stabilit, Biroul Național de Coordonare, în termen de 5 zile lucrătoare, emite decizia de revocare a calității de membru sau partener EURES la nivel național.
6. În cazul în care deficiențele au fost remediate, Biroul Național de Coordonare emite, în termen de 5 zile lucrătoare, decizia de înlăturare a suspendării calității de membru sau partener EURES la nivel național.
7. Decizia de revocare sau de înlăturare a suspendării poate fi contestată în instanța de judecată, conform prevederilor Codului administrativ.
8. Persoana juridică de drept public sau privat, al cărei statut de membru sau partener EURES la nivel național a fost revocat, poate depune o nouă cerere de exprimare a interesului de admitere în calitate de membru sau partener EURES la nivel național, în conformitate cu Capitolul III din prezentul Regulament, doar după expirarea a 2 ani de la data emiterii deciziei de revocare.

Anexă  
la Regulamentul de organizare a activităților   
la nivel național în cadrul rețelei europene  
de servicii de ocupare a forței de muncă

**CERERE**

**de exprimare a interesului de admitere în calitate de membru sau partener EURES la nivel național**

În temeiul Hotărârii Guvernului nr. \_\_\_\_\_\_\_ din \_\_\_\_\_\_\_\_\_ 2025 cu privire la aprobarea Regulamentului de organizare a activităților la nivel național în cadrul rețelei europene de servicii de ocupare a forței de muncă, persoana juridică de drept public sau privat \_\_\_\_\_\_\_\_\_\_\_, având sediul în \_\_\_\_\_\_\_\_, str. \_\_\_\_\_\_\_\_\_\_ \_\_\_\_\_, reprezentată prin doamna/domnul \_\_\_\_\_\_\_\_\_\_\_\_\_, solicită aprobarea admiterii în calitate de \_\_\_\_\_\_\_\_\_ EURES.

Prin prezenta ne angajăm ca în calitate de \_\_\_\_\_\_\_\_\_\_\_ EURES:\*

[ ] să îndeplinim toate obligațiile care le revin membrilor EURES în temeiul Regulamentului, inclusiv toate sarcinile prevăzute la punctul 15 din Regulament;

[ ] să îndeplinim toate cerințele care le revin partenerilor EURES în temeiul Regulamentului și cel puțin una dintre sarcinile prevăzute la punctul 15 din Regulament, respectiv sarcina prevăzută la:

[ ] punctul 15.1.

[ ] punctul 15.2.

[ ] punctul 15.3. (se menționează adițional și serviciile concrete de asistență care vor fi furnizate lucrătorilor și/sau angajatorilor)

La prezenta cerere anexăm documentația completă prevăzută la punctul 26. din Regulamentul de organizare a activităților la nivel național în cadrul rețelei europene de servicii de ocupare a forței de muncă.

Data \_\_\_\_\_\_\_\_\_\_\_\_\_\_\_\_\_ Semnătura \_\_\_\_\_\_\_\_\_\_\_\_\_\_\_\_\_\_\_

\*Se bifează cu „x“ căsuțele corespunzătoare solicitării.